**Discromat**

*Babbba*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Am învăţat să arătăm frumuseţea fluturilor

înfigându-le câte un bold în cap.

Am învăţat să împăiem amintirile

privindu-le apoi de la depărtare pentru că ţipătul lor e prea strident.

Ne-am perfecţionat în lumi paralele. Nu se cunosc între ele

şi ne mint convenient poate s-o adeveri!

Am evitat să strivesc o furnică de frică să nu vină ploaia. A venit oricum

Scheletul umbrelei pe care o luasem preventiv

s-a dovedit la fel de inutil ca un duel de care citisem mai demult.

N-au nicio logică curcubeiele astea,

decât poate că ies din pământ şi se întorc tot acolo

odată cu apa de ploaie.

He he! Am prins un cap de mort.

Pe ăsta îl fac coliţă în clasorul meu cu actinide.